Harriet Craigs løgn

Harriet Craigs løgn (originaltittel: Harriet Craig) er en amerikansk dramafilm fra 1950 regissert av Vincent Sherman etter skuespillet Craig's Wife av den amerikanske dramatikeren George Kelly.

Stykket hadde blitt filmatisert to ganger tidligere, først som stumfilm i 1928 av William C. deMille, og for andre gang som Craigs hustru av Dorothy Arzner i 1936.

Handlingsreferat 
Harriet Craig er en nevrotisk, manipulerende og kontrollerende perfeksjonist. Hun er besatt av å opprettholde sitt ideal om perfeksjon i sitt utseende, hjemmet hennes, det sosiale livet, og seg selv. Hun ser ut til å tro at alle rundt henne bare eksisterer for å oppfylle hennes ideelle tilværelse. Men å oppnå dette formålet gjør livet elendig for alle rundt henne. Harriet deler hjemmet sitt med hennes kjærlige ektemann Walter, hennes foreldreløse kusine Clare, og to tjenestepiker - hvorav den ene har jobbet i huset siden Walter var barn. Harriet og Walter har ingen egne barn fordi Harriet har fortalt Walter at hun aldri kan bli gravid.

Men Harriet oppfører seg veldig frekt mot de to tjenestepikene deres, og tjeneren som har arbeidet for Walters familie hele livet, tvinges til å slutte. Harriet holder også Walters venner borte fra hjemmet, inkludert hans beste venn Billy Birkmire. Når Clare forelsker seg i Walters medarbeider, Wes Miller, sørger Harriet for at deres blomstrende romantikk blir avbrutt med enda flere løgner. Når det ser ut til at Walter kommer til å få et ettertraktet arbeidsoppdrag som krever at han reiser utenlands uten Harriet, saboterer hun disse planene med en forrædersk løgn til sjefen hans.

Til slutt får hele omgangskretsen deres endelig vite sannhetene om Harriet. Clare overhører Harriet innrømme overfor Walter at hun løy for å sabotere Clares forhold til Wes Miller. Som et resultat pakker og forlater Clare hjemmet deres, fordi hun ikke ønsker å leve sammen med den manipulerende Harriet. Walter innser at det var Harriet som overbeviste sjefen hans om å avbryte arbeidsoppdraget i utlandet. Harriet innrømmer endelig overfor Walter at hun løy om hushjelpen hans, løy ovenfor sjefen hans, og har løyet for ham gjennom hele ekteskapet om hennes manglende evne til å føde barn.

Rollebesetning 

 Joan Crawford - Harriet Craig 
 Wendell Corey - Walter Craig
 Lucile Watson - Celia Fenwick
 Allyn Joslyn - Billy Birkmire
 William Bishop as Wes Miller
 K.T. Stevens - Clare Raymond
 Viola Roache - Mrs. Harold
 Raymond Greenleaf - Henry Fenwick
 Ellen Corby - Lottie

Referanser

Eksterne lenker 
 

Filmer basert på skuespill
Sort-hvitt-filmer
Engelskspråklige filmer
Filmer fra 1950